Dewa Wergenimî ya qezaya Geverî ya Colemêrgî de 3 rojî verê cu domano bi nameyê Yusuf Akin nizdê qereqolî de rîyê teqayîşê bombayî ra bi giranî birîndar bibi. Domano birîndar amebi berdene Nêweşxaneyê Dewlete yê Geverî.  Yusuf Akin nika keyeyê xo de yeno tedawikerdene.
Vejîya werte ke cayo ke tede bomba teqa, cayo leşkerî yo. Cayê leşkerî de semedê viraştişê rayîrî herra ke ameye kendine, cayê ditişê pesî yê dewijan de ameye rişnayene. Ame vateneke dimayê teqayîşî leşkeran eynî cade hîrê bombayê bînîke paşna tira kenê, vetî.  Dewijî seba ke bikewê cayê çerênayîş û ditişê pesê xo qereqolî ra destur genê.
Hetê bînî ra keyeyê domanê birîndarî hetê Rêxistina HDPyî ya Geverî ra ame zîyaretkerdene.
